Verbittering | News24
"MOET mense nie toelaat om jou in hul storm te betrek nie. Laat hulle deel in jou vrede." So lui 'n ou gesegde. U onthou mos die gelykenis van die verlore seun in Lukas 15 en hoedat die wegloopkind begenadig is? Die gelykenis vertel ook van 'n ander seun in wie se hart daar 'n storm gewoed het. Jy hoor dit in sy bitter woorde. " Ek het my afgesloof vir pa, maar pa het my nooit daarvoor beloon nie." Hy staan dikmond in die hoekie en brom omdat sy vader so vrygewig is. Hy verteenwoordig almal in die kerk wat nie verstaan hoe om soos God uitdelers van genade te wees nie.
Merk jy die tekens van verbittering in jou eie lewe? Let op die volgende tekens - voel jy afgunstig teenoor ? familielid, medeleerling, werker? Vra die Here om die persoon ? instrument van groei in jou lewe te maak. Leer by die persoon. Staan jy krities teenoor ander? Dank God vir hierdie persone waaroor jy krities is, vra God om hulle 'n seën te maak waar hulle ook al gaan. Koester jy 'n wrok teenoor iemand?
Onthou dat mense wat wrokke teenoor ander koester, self deur daardie bitterheid verteer word. Voel jy verbitterd teenoor ander wat sukses behaal het waar jy misluk het? Leer by Christus om bly te wees saam met die wat bly is en te treur saam met die wat treur. Voel jy onvergewensgesind teenoor ander? Vergewe hulle - gee daardeur vir hulle én jouself ? nuwe begin.
'n Eenvoudige gebed kan help: "Hemelse Vader, ek herken die vrug van verbittering in my eie lewe. Ek is afgunstig op (so en so) omdat dit met hom of haar goed gaan. My lewensvreugde is aan die kwyn. Help my om te onthou dat alles wat ek is en het net aan u genade te danke is. Leer my die kuns om te lag saam met die wat lag en te treur saam met die wat treur.